Apstiprināts

ar Latvijas Nacionālā kultūras centra

2015.gada 14.maija rīkojumu Nr.

**STARPTAUTISKĀ FOLKLORAS FESTIVĀLA BALTICA 2015**

**AMATU MEISTARU GADATIRGUS**

**NOLIKUMS**

**I. Vispārīgie jautājumi**

1. Nolikums nosaka Starptautiskā folkloras festivāla „BALTICA 2015” amatu meistaru gadatirgus (turpmāk – GADATIRGUS) sagatavošanas un norises kārtību.

2. GADATIRGUS mērķi:

2.1. aktivizēt sabiedrības līdzdalību nemateriālā kultūras mantojuma izzināšanā, praktizēšanā, saglabāšanā un tālāknodošanā;

2.2. izglītot sabiedrību par nemateriālā kultūras mantojuma daudzveidību un nozīmīgumu.

3. GADATIRGUS uzdevumi ir:

3.1. sekmēt meistaru un dažādu sabiedrības grupu regulāru sadarbību ar nolūku;

3.2. mērķtiecīgi izzināt, apgūt un pārmantot meistaru zināšanas un prasmes nemateriālā kultūras mantojuma jomā;

3.3. apzināt un popularizēt GADATIRGUS ietvaros iedibinātās un attīstītās partnerības starp dažādām organizācijām, institūcijām un kopienām vienas vai vairāku nemateriālā kultūras mantojuma izpausmju saglabāšanai ilgtermiņā.

4. GADATIRGUS koncepcija:

GADATIRGUS – tā ir vieta, kur notiek pirkšana un pārdošana un ikvienam interesentam tiek dota iespēja iepazīties ar Latvijas novadu tirgus tradīcijām, amatnieku darinājumiem, tautas mākslas kolektīviem. GADATIRGUS laukums tiek veidots kā vienots komplekss, kura centrā ir skatuve. Katru dienu notiek festivāla dalībnieku –mazākumtautību, folkloras kopu, tautas mūzikas ansambļu un viesu kolektīvu koncerti uz divām skatuvēm. Tirgoties tiek aicinātas tautas lietišķās mākslas studijas, individuāli strādājoši tautas lietišķās mākslas meistari, amatnieki, Latvijai raksturīgi ekoloģiskās pārtikas preču ražotāji, zemnieku saimniecības, visi, kuri piedāvā pašu darinātu, audzētu vai gatavotu produkciju. GADATIRGŪ tiek demonstrēti visdažādākie amati, un savu veiklību, prasmi, iemaņas var arī izmēģināt ikviens tirgus apmeklētājs. GADATIRGUS laikā ikvienam apmeklētājam tiek piedāvāta iespēja satikt meistarus no visiem Latvijas vēsturiskajiem novadiem. Tirgū notiek atvērtās meistardarbnīcas, individuālas nodarbības un amatu demonstrējumi. Pārtikas preču tirgotāji gatavo un tirgo dažādus ēdienus (vāra zupu, cep vai žāvē gaļu, zivis, kuļ sviestu utt.).

5. GADATIRGUS notiek no 2015.gada 14.jūlija līdz 19.jūlijam Vērmanes dārzā, Rīgā.

**II. GADATIRGUS rīkotāji**

6. GADATIRGUS rīkotāji:

6.1. Latvijas Nacionālais kultūras centrs (turpmāk- Centrs), adrese: Pils laukumā 4, Rīgā, LV- 1365, e-pasts: lnkc@lnkc.gov.lv, mājas lapas adrese: [www.lnkc.gov.lv](http://www.lnkc.gov.lv) ;

6.2. Biedrība „Latviešu tautas mākslas savienība”, (turpmāk –Biedrība) Reģ.Nr.40008067129, juridiskā adrese: Strazdu ielā 4, Jūrmalā, LV-2008, atbildīgā persona - Dace Jurka, e-pasts: dace.jurka@gmail.com , tālr. 29179179.

**III. GADATIRGUS dalībnieki un pieteikšanās kārtība**

7. GADATIRGUS dalībnieks var būt jebkura juridiska persona, kura noteiktā kārtībā ir iesniegusi Rīkotājam pieteikuma anketu un, kuru Rīkotājs ir apstiprinājis dalībai GADATIRGŪ (turpmāk – Dalībnieks).

9. Pieteikties dalībai GADATIRGŪ var, aizpildot pieteikuma veidlapu (1.pielikums) un aizpildīto pieteikuma veidlapu (turpmāk- pieteikums) iesniedzot Centra sekretariātā personīgi darba dienās no plkst.9.00 līdz plkst.17.30 Pils laukumā 4, Rīgā, LV-1365 vai, nosūtot to uz e-pasta adresi dace.jurka@gmail.com.lv. līdz 2015. gada 8.jūnijam, plkst.12.00 Apstiprinājums par pieteikuma saņemšanu tiks nosūtīts uz pieteikumā norādīto e-pasta adresi (pieteikumā jānorāda esoša, aktīva e- pasta adrese).

11. Pieteikumam jāpievieno dokumentu kopijas, kas apliecina Pretendenta statusu (piemēram - individuālā komersanta reģistrācijas apliecības kopija, uzņēmuma reģistrācijas apliecības kopija, pašnodarbinātā reģistrācijas apliecības kopija, u.c.).

12. Vienai GADATIRGUS tirdzniecības vietai var pieteikties viens vai vairāki Pretendenti savstarpēji vienojoties. Šādā gadījumā pieteikumu aizpilda tas Pretendents, kurš uzņemas atbildību par GADATIRGUS tirdzniecības vietu. Pieteikumam jāpievieno informācija, kurā sniegtas ziņas par pārējiem Pretendentiem.

13. Pēc noteiktā termiņa un/vai uz citu e-pasta adresi iesūtītie pieteikumi netiks reģistrēti un izskatīti.

14. Pieteikumā jānorāda detalizēts, pilnīgs šim pasākumam paredzētais produkcijas sortiments, uzskaitot visu sortimentā iekļauto preču grupas un nosaukumus.

IV. Dalībnieku atlases kārtība

15. Rīkotājs dalībai GADATIRGŪ aicina pieteikties Dalībniekus, kuriem ir saimnieciskās darbības reģistrāciju apliecinošs dokuments :

15.1. amatu meistarus – individuālos latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotājus, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija);

15.2. Latvijas lauku saimniecībās audzētas lauksaimniecības produkcijas (zemenes u.c. vasaras dārza veltes), siera, gaļas, maizes, zivju un to pārstrādes produktu, biškopības produktu un piparkūku mazumražotājus, zāļu tēju, veselības produktu, ārstnieciskās kosmētikas un pirtslietu (ķermeņa kopšanas līdzekļi, pirts piederumi) mazumražotājus un grāmatu izdevējus.

16. Dalībai GADATIRGŪ netiks izskatīti šādi tirdzniecības piedāvājumi:

16.1. sabiedriskā ēdināšana;

16.2. popkorna, cukurvates, kartupeļu čipšu un virpuļu u.tml. tirdzniecība;

16.3. uztura bagātinātāju tirdzniecība;

16.4. rūpnieciski vairumā ražotu preču tirdzniecība.

17. Centrs izveido Ekspertu komisiju, lai izvērtētu Pretendentu tirdzniecības pieteikumos norādītās produkcijas atbilstību šo Noteikumu prasībām, to izcelsmi, saturu, kvalitāti un Pretendenta uzticamību, ņemot vērā sadarbību iepriekšējos Rīkotāju organizētajos pasākumos.

18. Ekspertu komisija apstiprina tos Pretendentus, kuru piedāvājums, saskaņā ar Ekspertu komisijas novērtējumu, atbilst visām šā Nolikuma prasībām un, kuru piedāvājums pēc Rīkotāja ieskatiem padara daudzveidīgāku un interesantāku GADATIRGUS kopainu.

19. Rīkotājs vērtēs tikai tos pieteikumus, kas ir aizpildīti atbilstoši prasībām, pamatojoties uz šā Nolikuma 9. punktu, pilnībā un precīzi.

20. Rīkotājs, izvērtējot katra Pretendenta pieteikumā norādītās produkcijas saturu, var pieprasīt Pretendentam papildus informāciju par produkciju – paplašinātu aprakstu un produkcijas fotogrāfijas.

21. Pretendentiem, kuri ir piedalījušies Latvijas Etnogrāfiskā brīvdabas muzeja rīkotajā LATVIEŠU TAUTAS LIETIŠĶĀS MĀKSLAS DARINĀJUMU GADATIRGŪ 2015.gadā, nav nepieciešams ar saviem izstrādājumiem iepazīstināt Ekspertu komisiju.

22. Pretendenti, kuri saņēmuši Ekspertu komisijas pozitīvu lēmumu, turpmāk - Dalībnieki, ierodas uz GADATIRGUS Dalībnieku darbu atlasi.

23. Dalībnieks uz atlasi ierodas klātienē, līdzi ņemot savu ražojumu, produktu un preču paraugus.

24. GADATIRGUS dalībnieku atlase notiks Kultūras un tautas mākslas centrā „Ritums”, Jaunielā 29a, Rīgā, šādos laikos:

|  |  |  |
| --- | --- | --- |
| 2015.gada 10.jūnijā, trešdienā | 09.00 - 19.00 | Pārtraukums no plkst.13.00 -14.00 |
| 2015.gada 11.jūnijā, ceturtdienā | 09.00 – 19.00 | Pārtraukums no plkst.13.00 -14.00 |

25. Rīkotāja lēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Rīkotājam ir tiesības pēc saviem ieskatiem izvietot un līdz GADATIRGUS sākumam mainīt Dalībnieku izkārtojumu tirdzniecībai paredzētajās vietās.

26. Apstiprinājums vai atteikums dalībai GADATIRGŪ katram Pretendentam tiks nosūtīts uz pieteikumā norādīto e-pastu (Pretendentam pieteikumā jānorāda esoša, aktīva e-pasta adrese) līdz 2015. gada 18. jūnija plkst. 17.00.

27. Pozitīva lēmuma gadījumā Dalībnieks paraksta Līgumu par dalību GADATIRGŪ. GADATIRGUS ekspozīcijas laukums tiek uzskatīts par pieteiktu ar abpusēja vienošanās par dalību GADATIRGŪ, turpmāk - Līgums, parakstīšanas dienā.

28. Līgumu sagatavo un rēķinu izraksta Centrs.

29. Līgums tiek slēgts Centra telpās Pils laukumā 4, Rīgā, laika posmā no **2015. gada 29.jūnijā** plkst.9.00 līdz 19.00.

30. Ja Dalībnieks nevar ierasties uz līguma slēgšanu norādītajā laikā, tad ar atbildīgo Centra pārstāvi jāvienojas par citu līguma slēgšanas laiku, bet ne vēlāk kā līdz **2015.gada 2.jūlijam.**

31. Dalībnieks līgumu ar Centru slēdz personīgi vai tiesību aktos noteiktā kārtībā, pilnvarojot citu personu.

32. Dalībnieks samaksā dalības maksu šā nolikuma 41. punktā noteiktajā kārtībā.

33. Ja Dalībnieks neveic samaksu par dalību GADATIRGŪ šā nolikuma 41. punkta noteiktajā kārtībā, Rīkotājs to izslēdz no GADATIRGUS dalībnieku saraksta, un Dalībnieks zaudē tiesības dalībai GADATIRGŪ.

**V. GADATIRGUS norises laiki un kārtība**

34. GADATIRGUS ekspozīcijas iekārtošana:

|  |  |  |  |
| --- | --- | --- | --- |
|  | **Datums** | **no** | **līdz** |
| Iekārtošana | 2015. gada 14. jūlijs | Plkst.18.00 | Plkst.22.00 |
|  | 2015. gada 15. jūlijs | plkst.6.00 | plkst.7.30 |
| Demontāža | 2015. gada 18. jūlijs | plkst.20.30 | plkst.23.00 |

GADATIRGUS norises laiks (apmeklētājiem):

|  |  |  |
| --- | --- | --- |
| **Datums** | **no** | **līdz** |
| 2015. gada 15. jūlijs -17.jūlijs | plkst. 10.00 | plkst.22.00 |
| 2015. gada 18. jūlijs | plkst.10.00 | plkst.20.30 |

35. Lai saglabātu GADATIRGUS kā vienotas ekspozīcijas raksturu, Dalībnieks tiek aicināts ģērbties sava novada tautas tērpā, stilizētā tautas tērpā vai pašu darinātā GADATIRGUS tematikai atbilstošā svētku tērpā.

36. Tirdzniecības vietas noformējumā Dalībnieks izmanto dabīgos materiālus un galdu pārklāj ar lina audumu. Ja tirdzniecības vietas pārsegšanai tiek izmantots dalībnieka materiāls (piemēram, telts vai nojume), tad tas ir baltā krāsā.

37. Rīkotājs aicina Dalībnieku tirdzniecības vietā sniegt GADATIRGUS apmeklētājiem rakstveida informāciju par sevi un sava izstrādājuma raksturojuma aprakstu (materiāls, tehnoloģija u.c.), kā arī, ņemot vērā pieaugušo ārvalstu tūristu interesi par tradicionālās kultūras norisēm mūsu valstī, informāciju nodrošināt ne tikai latviešu valodā, bet arī angļu un citās svešvalodās.

**VI.  Rīkotāja tiesības un pienākumi**

38. Biedrība:

38.1. izveido 140 tirdzniecības vietas (vieta (3 x 3m) bez aprīkojuma) GADATIRGUS norises vietā Rīgā, Vērmanes dārzā saskaņā ar tirdzniecības vietu izvietojuma plānu. Tirdzniecības vietām tiks piešķirti kārtas numuri;

38.2. nosaka Dalībnieka TIRGUS tirdzniecības vietu GADATIRGUS norises vietā, nepieciešamības gadījumā ir tiesīgs mainīt Dalībnieka atrašanās vietu GADATIRGUS norises vietā;

38.3. nodrošina GADATIRGUS tirdzniecības vietas ar pieejamu elektroenerģijas pieslēgumu, ja tas nepieciešams amata demonstrēšanai;

38.4. nodrošina GADATIRGUS norisei nepieciešamo atļauju saņemšanu;

38.5. ir tiesīgs pieprasīt zaudējumu atlīdzību, kas tam radušies Dalībnieka vainas dēļ;

38.6. ir tiesīgs aizliegt nesaskaņotu reklāmu un reklāmmateriālu izplatīšanu, kā arī visa veida reklāmu un reklāmmateriālu izplatīšanu gadījumos, ja tās saturs ir pretrunā ar normatīvajiem aktiem un GADATIRGUS koncepcijai;

38.7. ir tiesīgs aizliegt tirgot izstrādājumus, kas neatbilst GADATIRGUS koncepcijai;

38.8. izraidīt no teritorijas transportlīdzekli, kuram nav novietota caurlaide labi redzamā vietā, kā arī konfiscēt un anulēt caurlaidi;

38.9. neatbild par Dalībnieka preču un mantu drošību GADATIRGUS laikā;

38.10. nodrošina apsardzi GADATIRGUS teritorijā, kamēr GADATIRGUS ir slēgts;

38.11. nodrošina vispārējo kārtību GADATIRGŪ, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem.

**VII. Dalībnieka tiesības un pienākumi**

39. Dalībnieks:

 39.1. ir tiesīgs izmantot GADATIRGUS tirdzniecības vietu atbilstoši savām vajadzībām, ja tās nav pretrunā ar šo nolikumu un normatīvajiem aktiem;

39.2. var veikt reklāmas izvietošanu un reklāmas materiālu izplatīšanu, saskaņojot ar Rīkotāju;

39.3. atlīdzina zaudējumus, kas Rīkotājam radušies Dalībnieka vainas dēļ, pamatojoties uz sastādīto un abu pušu parakstītu aktu;

39.4. veic visus maksājumus, kas paredzēti šajā nolikumā;

39.5. rūpējas par tirdzniecības vietu, nodod to Rīkotājam pilnīgā kārtībā;

39.6. ir atbildīgs par apmeklētāju drošību, demonstrējot amatu;

39.7. ir atbildīgs par sabiedriskās kārtības un drošības noteikumu, kā arī ugunsdrošības un vides aizsardzības prasības ievērošanu GADATIRGUS laikā;

39.8. ir atbildīgs par savas tirdzniecības vietas noformējumu atbilstoši GADATIRGUS koncepcijai;

39.9. nav tiesīgs mainīt vai demontēt tirdzniecības vietu pirms GADATIRGUS darba beigām, izņemot, ja ir attaisnojošs iemesls (piemēram, slimība), nekavējoties par to informējot Rīkotāju;

39.10. ir tiesīgs atsaukt pieteikumu, par to rakstveidā informējot Rīkotāju vismaz divas nedēļas pirms GADATIRGUS sākuma;

39.11. ja pieteikums tiek atsaukts no Dalībnieka puses bez attaisnojoša iemesla vai Dalībnieks neierodas pirmajā dienā uz GADATIRGU par to nebrīdinot, tad Rīkotājam ir tiesības izmantot pieteikto tirdzniecības vietu pēc saviem ieskatiem, kā arī Rīkotājs neatmaksā Dalībniekam iemaksāto dalības maksu;

39.12. ja Dalībnieks ierīko vai demontē tirdzniecības vietu GADATIRGUS darba laikā bez saskaņošanas ar Rīkotāju, tas maksā Centram soda naudu 75 EUR apmērā. Dalībnieka rīcību fiksē Rīkotāja pilnvarotā atbildīgā persona, sastādot par to aktu;

39.13. Ja Dalībnieks patvaļīgi ir pieslēdzies elektrotīklam vai pārsniedzis GADATIRGUS laukuma plānā norādīto jaudu (220 W), Dalībniekam izsaka aizrādījumu, bet atkārtota pārkāpuma Dalībnieks maksā Centram soda naudu 75 EUR apmērā. Dalībnieka rīcību fiksē Rīkotāja pilnvarotā atbildīgā persona, sastādot par to aktu;

39.14. Dalībniekam ir aizliegts kurināt ugunskuru GADATIRGUS laikā un vietā. Rīkotājam ir tiesības izteikt aizrādījumu, bet pie atkārtota pārkāpuma aizliegt tirdzniecību. Dalībnieka rīcību fiksē Rīkotāja pilnvarotā atbildīgā persona, sastādot par to aktu;

39.15. Dalībnieks nodrošina tīrību savā tirdzniecības vietā. Ja tirdzniecības vietā ir izmētāti atkritumi, Rīkotājs izsaka aizrādījumu un pie situācijas atkārtošanās ir tiesīgs uzlikt Dalībniekam soda naudu 75 EUR apmērā. Dalībnieka rīcību fiksē Rīkotāja pilnvarotā atbildīgā persona, sastādot par to aktu.

**VIII. Dalības maksa un norēķinu kārtība**

40. Dalībnieks, atkarībā no produkcijas veida un tirdzniecības vietas, veic dalības maksājumu atbilstoši sarakstā norādītajiem kritērijiem un izcenojumiem (viena diena):

|  |  |
| --- | --- |
| **Produkcijas veids** | **Tirdzniecības vieta 3 m x 3m,** **ieskaitot PVN 21% par vienu dienu** |
| Lietišķās mākslas izstrādājumi | EUR 20 |
| Lietišķās mākslas izstrādājumi *„Latviešu tautas mākslas savienība” biedriem un Tautas lietišķās mākslas studijas* | EUR 15 |
| Grāmatas | EUR 15 |
| Ārstnieciskā kosmētika, veselības produkcija, pirtslietas | EUR 20 |
| Zāļu tējas | EUR 10 |
| Biškopības produkcija | EUR 20 |
| Konditorejas izstrādājumi (t.sk. saldējums, sukādes, sēkliņu maisījumi u.c.) | EUR 25 |
| Nacionālā virtuve | EUR 180 |
| Elektrības pieslēgums tirdzniecības vietai | Saskaņā ar Dalībnieka pieteikumu - EUR 8 |
| Amatu prasmju demonstrējumi (ar Rīkotāju saskaņotā vietā) | bez maksas |

41. Visi Dalībnieki, kuri saņēmuši apstiprinājumu dalībai GADATIRGŪ, maksājumu veic, bezskaidra norēķina veidā, saskaņā ar Centra izrakstīto rēķinu, uz rēķinā norādīto kontu. **Pārskaitījums jāveic līdz 2015.gada 3.jūlijam**. Pretējā gadījumā apstiprinājums dalībai GADATIRGŪ tiek anulēts, par to paziņojot Dalībniekam personīgi.

**IX. Noslēguma noteikumi**

42. 2015.gada 14.jūlijā Dalībniekam, pēc dalības maksas apliecinoša dokumenta uzrādīšanas, tiek izsniegts GADATIRGUS reglaments, kurš nosaka Dalībnieka caurlaides un caurlaides transportam saņemšanas kārtību, iebraukšanas un izbraukšanas laiku, kārtību GADATIRGUS norises vietā, u.c.

43. Saņemot GADATIRGUS reglamentu, Dalībniekam tiek piešķirts Dalībnieka kārtas numurs un ierādīta tirdzniecības vieta.

Pielikums

Starptautiskā folkloras festivāla *„BALTICA 2015”*

amatu meistaru gadatirgus nolikumam

STARPTAUTISKĀ FOLKLORAS FESTIVĀLA „BALTICA 2015”

**AMATU MEISTARU GADATIRGUS**

**DALĪBNIEKA PIETEIKUMS**

|  |  |
| --- | --- |
| **Tautas lietišķās mākslas studija /uzņēmums/****individuālais tirgotājs** |  |
| **Juridiskā adrese** |  |
| **Reģ.Nr.** |  |
| **Banka** |  |
| **Bankas kods** |  |
| **Bankas konta Nr.** |  |
| **Atbildīgā persona/****kontaktpersona (vārds uzvārds)** |  |
| **Mobilais tālrunis** |  |
| **E-pasts** |  |
| **Preces veids** |  |
| **Preces apraksts** |  |
| **Amata demonstrējums** | **Jā** □ | **Nē** □ |
| **Amata demonstrējuma apraksts** |  |
| **Elektrības pieslēgums** | **Jā** □ | **Nē** □ |
| **Ūdens pievade** | **Jā** □ | **Nē** □ |
| **Darbs ar atklātu uguni** | **Jā** □ | **Nē** □ |

**\*** Pieteikumam jāpievieno dokumentu kopijas, kas apliecina Dalībnieka statusu (piem., individuālā komersanta reģistrācijas apliecības kopija, uzņēmuma reģistrācijas apliecības kopija, pašnodarbinātā reģistrācijas apliecības kopija, u.c.).

**Paraksts** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 *Paraksta atšifrējums*

**Datums** \_\_\_\_\_.\_\_\_\_\_\_.2015.